Profil

Jelentések << Tartalomjegyzék >> Telegramok

A profil megmutatja a játékos alapvető adatait, az aktuális felszerelését, illetve egy rövid bemutatkozás megadására is van lehetőség. Az opciók fülre kattintva megjelenő első ablakon lehet módosítani a bemutatkozó szöveget. A bemutatkozó szöveg meg kell feleljen a szabályzat kommunikációra vonatkozó szabályainak.
Városoknak, szövetségeknek és erődöknek is van profiljuk.

Mindegyik profilon használhatóak a BB Kódok, melyekről külön olvashatsz: itt.

Profilokon is van lehetőség használni a hangulatjeleket. A hangulatjelek kódjait a chat szócikkben találod.

# Játékos profil

Fájl:Profil dat.jpg

A képen jelölt részek részletesebb leírása:

**1. A játékos neve**. A név után található célkeresztre (Fájl:Célkereszt.jpg) kattintva odaugorhatsz a játékos jelenlegi pozíciójához a térképen.

**2. A játékos városa**. A városnévre kattintva megjelenik a város profilja, illetve a név után található célkeresztre (Fájl:Célkereszt.jpg) kattintva odaugorhatsz a városhoz a térképen.

**3. A játékos adatai:**

- Státusz: itt látszik a játékos állapota, van-e rajta körözés, esetleg ki van-e zárva.

- Szint: itt a játékos szintje látható

- Párbajszint: itt a játékos párbajszintje látható

- Rang: itt a játékos ranglistán elfoglalt helye látható

- Teljesítmény pont: itt a játékos teljesítmény pontjai látszanak. Ide kattintva megnyithatók a játékos eredményei.

- Szövetség: itt a játékos szövetségének neve látható. Rákattintva megnyílik a szövetség adatlapja.

**4. A játékos bemutatkozása:** A játékos rövid bemutatkozása olvasható itt.

**5. Eredmények doboz:** Négy, a játékos által választott eredmény látható itt. Az eredménytől kapott jelentésben, a kép jobb felső sarkán található négyzetbe kattintva, vagy az eredmények menüpont alatt tehetőek ki a profilra elért eredmények.

**6. Kaszt-címer:**Ide húzva az egeret megjelenik a játékos karakterosztálya.

**7. Mesterség-ikon:** Ide húzva az egered megjelenik a játékos mestersége.

**8. Aktuális felszerelések:** A játékos jelenleg viselt felszerelései láthatóak itt. Egy ruhadarabra húzva az egeret annak részletesebb leírása jelenik meg.

**9. Opciók:** Ezekre az ikonokra kattintva különböző cselekvések hajthatóak végre a játékossal.

 Fájl:Fejpenz kituzese.png | Itt tudsz fejpénzt kitűzni a játékosra.

# Város profil

Egy város nevére kattintva megjeleníthető annak profilja.

Fájl:Város profil 2.0.jpg
A képen jelölt részek részletesebb leírása:

**1. A város neve:** Itt a város nevét láthatod.

**2. Lakók száma:** Itt a város lakóinak számát láthatod.

**3. Építési pontok:** Itt a város építési pontjainak számát láthatod. Fontos, hogy nem a várospontszámot, amely a tagpontszámból, az erődpontszámból és a építési pontokból adódik össze.

**4. Város nézet:** Itt láthatók a város épületei. Rájuk kattintva a kiválasztott épület előnézete jelenik meg.

**5. Adatsáv:** Csak akkor jelenik meg, ha a város profil bal oldalán a Fájl:Town cft.png gombra kattintasz. Ugyanezzel lehet elrejteni az adatsávot. Itt a várostagok láthatják a város vagyonát és a saját illetve tagerődök számát. Idegenek számára csak az adatlap bezárása gomb illetve az alábbi pontok láthatóak:

**Profilkép:** A város címere. A tisztviselők tölthetik fel a városházán.

**Város-leírás:** A város rövid leírása, melyet a tisztviselők módosíthatnak a városházán.

**6. Városfórum:** Ezzel a gombbal a városfórumot nyithatod meg.

# Erődprofil

Az erődprofil sokban hasonlít egy városéhoz, ahogy ezen a képen is látszik:

Fájl:Erodprofil.png

A képen jelölt részek részletesebb leírása:

**1. Az erőd neve:** Itt az erőd nevét láthatod.

**2. Erődpontszám:** Az építőváros és az erőd építési pontjainak összege.

**3. Tagvárosok száma:** Az erőd tagvárosainak száma, beleértve az alapítóvárost is.

**4. Kezelőfelület:** Az épületekre kattintva megnyithatod azokat.

**5. Profilkép:** Az alapítóváros fekete kalaposai állíthatják be, feltéve ha meg van építve a zászló.

**6. Erőd leírása:** Az alapítóváros fekete kalaposai módosíthatják a főhadiszálláson.

**7. Adatsor:** A piros zászló az erőd méretét mutatja meg. A sor végén található erődpénztár és raktárterheltség csak az erőd tagvárosainak lakói számára jelenik meg.

**8.** Az erőd profilját ezzel a gombbal lehet elrejteni, ekkor csak az épületek fognak látszódni.

# Szövetség profil

Fájl:Szoviprof.png

A szövetségeknek is lehetőségük van egy kis profil összedobására.

**1.** Itt látható a tagvárosok listája a tagok számával és a várospontokkal kiegészülve.

**2.** A szövetség rövid leírása, melyet a szövetség alapítóvárosának fekete kalaposai módosíthatnak csak.

**3.** A szövetség erődjeinek listája, melyek méret szerint vannak csoportosítva.

**4.** Egy kis statisztika a szövetség kasztok szerinti összetételéről (tagok száma, átlagszint, harcon való részvétel, legtöbb harcon részt vett, legtöbb sebzés egy harcon, legtöbb adott KO egy harcon, legtöbb nyert harc).

**5.** És végül egy térkép a következő adatokkal:

* Fájl:Miniicon pos.png A jelenlegi pozíciód
* Fájl:Miniicon alliance forts.png A szövetség összes erődje
* Fájl:Miniicon alliance towns.png A szövetség összes városa